Aalborg Håndbold spillede en af sæsonens vigtigste kampe onsdag aften. Det var en kamp om en plads i Final4 – altså semifinalen i landspokalturneringen. Aalborg Håndbold havde hjemmebanefordelen og favoritstatussen, da KIF Kolding København gæstede Gigantium. KIF hang godt ved i hele første halvleg, der sluttede med en føring på 15-14 til Aalborg Håndbold. I anden halvleg stak nordjyder af. 38-30 blev kampens resultat, og Aalborg Håndbold er dermed videre til Final4. Aalborg har aldrig vundet pokalturneringen i klubbens historie. Onsdag aften spiller også TT Holstebro og Skjern Håndbold om en plads i kvartfinale i landspokalturneringen. Final4 spilles til februar 2018. Udover Aalborg Håndbold er GOG og Ribe-Esbjerg indtil videre også klar til semifinalerne.

Opsummering:
De danske mestre spiller sig i pokalsemifinalen Final4.